
ΑΝΑΚΟΙΝΩΣΗ

Ανακοίνωση καταχώρισης στο Γενικό Εμπορικό Μητρώο της τροποποίησης του καταστατικού της Ανώνυμης Εταιρίας με την επωνυμία «ΚΑΜΠΑΚΑΣ ΜΕΤΑΛΛΟΥΡΓΙΚΗ ΤΕΧΝΙΚΗ ΕΜΠΟΡΙΚΗ ΚΑΙ ΒΙΟΜΗΧΑΝΙΚΗ ΑΝΩΝΥΜΗ ΕΤΑΙΡΕΙΑ» και  δ.τ. : «ΚΑΜΠΑΚΑΣ ΑΒΕΕ»
Ο ΠΡΟΕΔΡΟΣ ΤΟΥ ΕΠΙΜΕΛΗΤΗΡΙΟΥ
Την 6-11-2013 καταχωρήθηκε με ΚΑΚ 112725  στο Γενικό Εμπορικό Μητρώο με αριθμό Γ/ΕΞ/4302-1/6-11-2013 η απόφαση του Αντιπεριφερειάρχη Π.Ε. Ξάνθης, με την οποία εγκρίθηκε η τροποποίηση των άρθρων 5 παρ.1, προσθήκη φράσης στο τελευταίο εδάφιο του άρθρου 7, άρθρο 12 παρ.1 και άρθρο 34 παρ.7 του Καταστατικού της Ανώνυμης Εταιρίας με την επωνυμία ΚΑΜΠΑΚΑΣ ΜΕΤΑΛΛΟΥΡΓΙΚΗ ΤΕΧΝΙΚΗ ΕΜΠΟΡΙΚΗ ΚΑΙ ΒΙΟΜΗΧΑΝΙΚΗ ΑΝΩΝΥΜΗ ΕΤΑΙΡΕΙΑ»   δ.τ. «ΚΑΜΠΑΚΑΣ ΑΒΕΕ»   και με αριθμό ΓΕΜΗ 012758046000 (πρώην Αρ. ΜΑΕ 59871/66/B/05/0008), που εδρεύει στο Δήμο Αβδήρων (Διομήδεια)  ​σύμφωνα με την από  25-6-2013 απόφαση της Έκτακτης Αυτόκλητης Γενικής Συνέλευσης των Μετόχων της.

Η τροποποίηση που εγκρίθηκε  έχει σε περίληψη ως ακολούθως :

Άρθρο 5
Παρ. 1

1. Το αρχικό μετοχικό  κεφάλαιο της  Εταιρείας  ήταν  είκοσι ένα εκατομμύρια εννιακόσιες χιλιάδες (21.900.000,00) ευρώ και διαιρείται σε είκοσι ένα εκατομμύρια εννιακόσιες χιλιάδες (21.900.000) ονομαστικές μετοχές, ονομαστικής αξίας ενός (1,00) ευρώ η κάθε μία.

Μετά την από 25.06.2013 Απόφαση της Έκτακτης Γενικής Συνέλευσης των Μετόχων το Μετοχικό Κεφάλαιο αυξήθηκε κατά ένα εκατομμύριο πεντακόσιες χιλιάδες ευρώ με την έκδοση ενός εκατομμυρίου πεντακοσίων χιλιάδων νέων μετοχών ονομαστικής αξίας ενός (1,00) ευρώ η κάθε μία.

Έτσι το μετοχικό  κεφάλαιο της  Εταιρείας  ανέρχεται σε είκοσι τρία εκατομμύρια τετρακόσιες χιλιάδες (23.400.000,00) ευρώ και διαιρείται σε είκοσι τρία εκατομμύρια τετρακόσιες χιλιάδες (23.400.000) ονομαστικές μετοχές, ονομαστικής αξίας ενός (1,00) ευρώ η κάθε μία

Άρθρο 7

Στο τελευταίο εδάφιο προστίθεται η φράση: και στο ΓΕΜΗ. Και το εδάφιο γίνεται: 

Η πρόσκληση για την ενάσκηση του δικαιώματος προτίμησης στην οποία πρέπει να μνημονεύεται και η προθεσμία μέσα στην οποία πρέπει να ασκηθεί αυτό το δικαίωμα δημοσιεύεται στο Φ.Ε.Κ. (τεύχος ΑΕ και ΕΠΕ) και στο ΓΕΜΗ.

άρθρο 12 
παρ. 1 προσθήκη 2ου εδαφίου
Η πρόσκληση δημοσιεύεται σύμφωνα με τις εκάστοτε προβλεπόμενες από τον Νόμο λιγότερες υποχρεωτικές δημοσιεύσεις.

άρθρο 34 
παρ. 7
7. Το Διοικητικό Συμβούλιο της Εταιρείας οφείλει να δημοσιεύει τα έγγραφα της προηγούμενης παραγράφου  6 στο σύνολό τους, είκοσι (20) τουλάχιστον πλήρεις  ημέρες πριν από τη συνεδρίαση της Γενικής Συνέλευσης: α) Στο  φύλλο εφημερίδας της Κυβερνήσεως (Τεύχος Α.Ε και Ε.Π.Ε) σύμφωνα με το άρθρο 7β παρ. 1 εδ. β του Κ.Ν. 2190/1920.

Η παραπάνω δημοσίευση, πλην του ΦΕΚ τ. ΑΕ & ΕΠΕ και του ΓΕΜΗ , μπορεί να γίνει με ανάρτηση των δημοσιευτέων πράξεων και στοιχείων στην ιστοσελίδα της εταιρείας, εφόσον η διεύθυνση αυτής έχει καταχωρηθεί στην Μερίδα της εταιρείας. Για την ανάρτηση των παραπάνω πράξεων και στοιχείων στην ιστοσελίδα της εταιρείας ενημερώνεται αμελλητί το οικείο Μητρώο.

Προθεσμίες που συνδέονται με δημοσίευση σε άλλα έντυπα μέσα εκτός το ΦΕΚ τ. ΑΕ & ΕΠΕ και του ΓΕΜΗ λογίζεται ότι εκκινούν η λήγουν από την ημέρα που η εταιρεία ανακοίνωσε στο οικείο μητρώο την ανάρτηση στην ιστοσελίδα. Αν η εταιρεία δεν διατηρεί ιστοσελίδα η δεν έχει καταχωρήσει αυτήν στην μερίδα της, οι παραπάνω δημοσιεύσεις πραγματοποιούνται , εκτός από το  ΦΕΚ τ. ΑΕ & ΕΠΕ και του ΓΕΜΗ, και σε μια ημερήσια οικονομική εφημερίδα πανελλαδικής κυκλοφορίας.
Την ίδια ημερομηνία καταχωρήθηκε στο Γενικό Εμπορικό Μητρώο και ολόκληρο το νέο κείμενο του τροποποιημένου καταστατικού.

Με εντολή Προέδρου

Η Αν. Προϊσταμένη Τμήματος
Μηχανογραφικών Εφαρμογών

